**ПРОЕКТ!**

**Д О Г О В О Р**

**за възлагане на обществена поръчка с предмет: „Специализиран превоз на ученици за учебната 2017-2018 г. по утвърдена транспортна схема”**

Днес, ...................... 2017 г. в гр. Смядово, на основание Закона за обществените поръчки за определяне на изпълнител на обществена поръчка с предмет: **Специализиран превоз на ученици за учебната 2017-2018 г. по утвърдена транспортна схема”** се сключи настоящия договор между:

1. **ОБЩИНА СМЯДОВО,** БУЛСТАТ 000931657, със седалище: гр.Смядово, ул. “Княз Борис І” №2, представлявана от Иванка Петрова Николова – Кмет на Община Смядово и Радко Чернаков – Гл. счетоводител, от една страна като ВЪЗЛОЖИТЕЛ

и

2. ..............................................................................., вписано в търговския регистър към Агенцията по вписванията с ЕИК …..............................., със седалище и адрес на управление: ..............................................................................................................................., представлявано от ………………………….................., наричан за краткост **“ИЗПЪЛНИТЕЛ**” – от друга страна, в който Страните се споразумяха заследното:

**I. ПРЕДМЕТ НА ДОГОВОРА**

Чл.1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши специализиран автомобилен превоз на ученици, подлежащи на задължителна подготовка и задължително обучение в СУ "Св. Св. Кирил и Методий" гр. Смядово на територията на Община Смядово, както до училището, така и обратно към местоживеенето им по утвърдена транспортна схема:

1. Тръгване от с. Александрово сутрин – 7.10 ч.

2. Тръгване от с. Веселиново сутрин – 7.20 ч.

3. Пристигане в гр. Смядово сутрин – 7.37 ч.

4. Тръгване от гр. Смядово вечер – 17.30 ч.

5. Пристигане в с. Веселиново вечер – 17.47 ч.

6. Пристигане в с. Александрово вечер – 17.57 ч.

**ІІ. Срок на договора**

Чл.2. (1) Настоящият договор се сключва за срок от датата на сключване на договора до 30.06.2018г.

(2) Специализираният превоз ще се извършва само през делничните дни според учебния план на СУ „Св. Св. Кирил и Методий”, гр. Смядово.

**ІІІ. Цена на превоза**

Чл.3. Цената на превоза на километър е в размер на ........... лв. с ДДС.

Заплащането на дейностите предмет на този договор се извършва на база реално изминати километри.

Чл.4. В срок от 10 календарни дни след изтичане на всеки месец ИЗПЪЛНИТЕЛЯТ представя справка по изпълнението на договореностите, който съдържаща броя на извършените курсове и фактура за извършената услуга, подписани от директора на съответното училище.

Чл.5. Плащанията от страна на ВЪЗЛОЖИТЕЛЯ, се извършват след приемане на справката по банков път.

**ІV. Права и задължения на ИЗПЪЛНИТЕЛЯ**

Чл.6. ИЗПЪЛНИТЕЛЯТ се задължава да извършва специализиран превоз на ученици до 16-годишна възраст в направлението с. Александрово – с. Веселиново - гр. Смядово и обратно.

Чл.7. Да спазва всички изисквания на Закона за автомобилните превози, НАРЕДБА № 33 от 03.11.1999 г. за обществен превоз на пътници и товари на територията на Република България, Наредба №2 от 15.03.2002 година за условията и реда за утвърждаване на транспортни схеми и за осъществяване на обществени превози на пътници с автобуси, НАРЕДБА за условията и реда за предоставяне на средства за компенсиране на намалените приходи от прилагането на цени за обществени пътнически превози по автомобилния транспорт, предвидени в нормативните актове за определени категории пътници, за субсидиране на обществени пътнически превози по нерентабилни автобусни линии във вътрешноградския транспорт и транспорта в планински и други райони и за издаване на превозни документи за извършване на превозите, Закона за движение по пътищата и Правилника за неговото приложение.

Чл.8. Да предоставя транспортните средства, съгласно изискванията на нормативната уредба за качествата на транспортното обслужване.

Чл.9. Да гарантира комфорт и висока култура на обслужване.

Чл.10. Да не извършва едностранни промени в организацията на превоза.

Чл.11. Да спазва всички изисквания, свързани с безопасността на движение и правилата по охрана на труда при извършване на автомобилния превоз.

Чл.12. Да извършва превоз само при наличие на всички превозни документи, билети, абонаментни карти и др.

Чл.13. Няма право да преотстъпва специализирания превоз на други превозвачи. Разрешава се наемането на други лица с превозни средства след писмено уведомяване на ВЪЗЛОЖИТЕЛЯ. Това не снема отговорността от превозвача по договора.

Чл.14. Да изпълнява задълженията по договора, съобразно всички нормативни актове и с грижата на добър търговец.

**V. Права и задължения на ВЪЗЛОЖИТЕЛЯ**

Чл.15. Организира оперативен контрол върху дейността на ИЗПЪЛНИТЕЛЯ за спазване на поетите задължения по договора.

Чл.16. Упражнява контрол по спазване изискванията на нормативната уредба.

Чл.17. При спазване на всички изисквания изплаща полагащите се субсидии и компенсации за извършената транспортна дейност.

**VІ. Отговорност и неустойки по изпълнение на договора**

Чл.18. Всяка от страните по договора, когато установи, че не може да изпълнява задълженията си, е длъжна незабавно да уведоми другата страна. Двете страни предприемат действие за предотвратяване или намаляване на вредите.

Чл.19. При изменение на задълженията на страните по договора, предложенията се правят в десетдневен срок от получаване на съобщението за промяна. При постигане на съгласие между страните се прави съответното изменение, като се подписва Анекс към Договора, а при оспорване въпроса се отнася към съда.

Чл.20. За неизпълнение изискванията по договора за всеки отделен констатиран случай, ИЗПЪЛНИТЕЛЯТ дължи неустойка в размер на 100 /сто/ лева на ден.

Чл.21. Констатациите по неустойките се извършват в писмен вид с представители от двете страни или по протоколи, съставени от контролните органи – ДАИ и КАТ.

Чл.22. ИЗПЪЛНИТЕЛЯТ се освобождава от заплащане на неустойки по договора в случаи на: природни бедствия и аварии, отклоняване на МПС по разпореждане на Военните власти, МВР и други компетентни органи.

Чл.23. Страните по настоящия договор могат да го променят или допълват само при възникване на обстоятелства, в резултат на които договора засяга законните интереси на някои от страните, но не по-рано от шест месеца от датата на подписване на договора.

**VІІ. Прекратяване на договора**

Чл.24. Настоящият договор се прекратява:

(1) с изтичане на срока на действие на договора;

(2) по взаимно писмено съгласие между страните по договора;

(3) едностранно от ВЪЗЛОЖИТЕЛЯ, ако в резултат на обстоятелства, възникнали след сключване на договора, ИЗПЪЛНИТЕЛЯ не е в състояние да изпълнява своите задължения;

(4) едностранно при отнемане на лиценза на ИЗПЪЛНИТЕЛЯ;

(5) едностранно при трикратно нарушаване на договора от страните по договора от един и същ характер в продължение на един календарен месец.

**VІІІ. Допълнителни условия**

Чл.25. За неуредените в договора въпроси се прилагат разпоредбите на гражданското законодателство на Република България.

Чл.26. Евентуални спорове по изпълнението на този договор ще се решават чрез споразумение, а при невъзможност по съдебен ред.

Чл.27. Неразделна част от договора е и подадена оферта от изпълнителя.

Договора се състави в два еднообразни екземпляра, по един за всяка от страните.

**ВЪЗЛОЖИТЕЛ: ИЗПЪЛНИТЕЛ:**